Onteiening sonder vergoeding: Openbare verhore in KZNFoto: Magda Ehlers/Pexels.com Openbare verhore of grondonteiening sonder vergoeding moet voortgaan, begin Woensdag in KwaZulu-Natal. Die parlementêre grondwetlike hersieningskomitee het in ŉ verklaring gesê die openbare verhore oor ŉ moontlike wysiging aan artikel 25 van die Grondwet, is vir Woensdag tot Saterdag geskeduleer. Die nasionale vergadering en nasionale raad van provinsies het die komitee opdrag gegee om ondersoek in te stel of ŉ hersiening van artikel 25 van die Grondwet en ander betrokke klousules gewysig moet word om dit vir die staat moontlik te maak om, in openbare belang, grond sonder vergoeding te onteien. Vier vergaderings is vir verskillende dele van KwaZulu-Natal geskeduleer: in die Zululand-distrik, die Mkhanyakude-distriksmunisipaliteit, die Umgungundlovu-distriksmunisipaliteit en die Harry Gwala-distriksmunisipaliteit. Die openbare verhore het verlede maand begin en word oor die land heen gehou. Dit sal na verwagting tot Augustus voortduur.